Afrički kup nacija 2012.
Afrički kup nacija 2012. je bilo 28. kontinentalno nogometno takmičenje Afrike. Prvenstvo se odigralo u Gabonu i Ekvatorijalnoj Gvineji od 21. januara do 12. februara 2012. godine. Na turniru je učestvovalo 16 ekipa. Na kraju prvenstva Zambija je prvi put u svojoj historiji osvojila šampionsku titulu. Drugo mjesto je osvojila Obala Slonovače a treće Mali. Manucho, Didier Drogba, Pierre-Emerick Aubameyang, Cheick Diabaté, Houssine Kharja, Christopher Katongo i Emmanuel Mayuka su bili najbolji strijelci prvenstva sa tri postignuta gola.